Bebrene

Bebrene (arī Bebrine) ir apdzīvota vieta Augšdaugavas novada Bebrenes pagastā, pagasta centrs. Izvietojusies Dvietes pieteku Pastaunes un Akmeņupes krastos pie autoceļa P72 39,5 km no novada centra Daugavpils un 195 km no Rīgas.

Bebrenē atrodas pagasta pārvalde, vispārizglītojošā un profesionālā vidusskola, pirmsskolas izglītības iestāde, kultūras nams, bibliotēka, pasta nodaļa, feldšeru punkts un katoļu baznīca.

Vēsture 
Rakstu avotos pirmo reizi minēta 1562. gadā. Apdzīvotā vieta veidojusies ap Bebrenes muižas (Bewern) centru, kas līdz 1920. gada zemes reformai  piederēja Plāteru-Zībergu dzimtai. 
1932. gadā Bebrenei piešķīra biezi apdzīvotas vietas statusu.

Atsauces 

Latvijas pagastu centri
Bebrene